text: Fenologia i Meteorologia a l'Alta Segarra: Dades 14 d'abril de 2020
  Avui hem tingut un temps ben estable, amb sol al matí i alguns núvols poc importants a la tarda, que no han deixat ruixats. La depressió ja s'ha allunyat cap a l'oest i demà tendirà a aproximar-se lleugerament, amb més núvols sobretot de cara a la tarda i amb algun ruixat feble, sembla que poca cosa, demà la temperatura màxima baixaria lleugerament. Dijous i divendres continuarem amb temps variable, amb estones de clarianes i estones de més núvols i amb alguns ruixats dispersos,mentre que el cap de setmana podríem tenir un nou augment de la inestabilitat.
  Les màximes han pujat clarament,amb valors entre els 18 i 21ºC, mentre que les mínimes s'han mogut entre els 5 i 8ºC, amb baixa humitat, bona visibilitat i vent fluix de direcció variable.